Centrul Medical de Diagnostic, Tratament Ambulatoriu și Medicină Preventivă - București
Sector 1, str. Washington nr. 8-10, București 
CIF 4283325


Anunț concurs pentru post contractual conform H.G. nr. 1336/2022


Centrul Medical De Diagnostic, Tratament Ambulatoriu Și Medicină Preventivă - București, cu sediul în Bucuresti, str. Washington nr. 8-10, Sector 1, organizează, în conformitate cu prevederile H.G nr. 1336/2022 pentru aprobarea Regulamentului – Cadru privind organizarea și dezvoltarea carierei personalului contractual din sectorul bugetar plătit din fonduri publice, concurs pentru ocuparea pe perioadă nedeterminată a următoarelor posturi contractuale vacante:

- 1 post cu normă întreagă de asistent medical principal PL, specialitatea balneofizioterapie, durată nedeterminată cu perioadă de probă de 90 zile;
-   1 post cu normă întreagă de operator controlor date, durată nedeterminată cu perioadă de probă de 90 zile;
-   1 post cu normă întreagă de muncitor calificat - șofer, durată nedeterminată cu perioadă de probă de 90 zile;
-   4 posturi cu normă întreagă de îngrijitoare, durată nedeterminată cu perioadă de probă de 90 zile.

CONDIȚII GENERALE DE PARTICIPARE:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ cu modificările și completările ulterioare:
a) Au cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) Cunosc limba română, scris și vorbit;
c) Au capacitate de muncă în conformitate cu prevederile Legii nr. 53/2003 - Codul muncii republicată, cu modificările și completările ulterioare;
d) Au o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) Îndeplinesc condițiile de studii de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;
f) Nu au fost condamnate definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) Nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria, ori de a desfășura activitatea de care s-a folosit pentru săvârșirea infracțiunii, sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) Nu au comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

DOSARELE DE ÎNSCRIERE LA CONCURS TREBUIE SĂ CONȚINĂ URMĂTOARELE DOCUMENTE:

a) Formular de înscriere;
b) Copia după diploma de licență și diploma de bacalaureat;
c) Certificatul de specialist;
d) Copie a certificatului de membru al organizației profesionale cu viza pe anul în curs;
e) Dovada/înscrisul din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările și completările ulterioare;
f) Acte doveditoare pentru calcularea punctajului prevăzut în anexa nr. 3 la Ordinul nr. 166/2023;
g) Certificat de cazier judiciar sau, după caz, extrasul de pe cazierul judiciar;
h) Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile, ori care presupune examinarea fizică sau evaluarea psihologică a unei persoane (original – se obține de la Inspectoratul de Poliție);
i) Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
j) Copia actului de identitate sau orice alt document care atestă identitatea, potrivit legii, aflat în termen de valabilitate;
k) Copia certificatului de căsătorie sau a altui document prin care s-a realizat schimbarea de nume, după caz;
l) Curriculum vitae model comun european;
Documentele prevăzute la lit. e) și g) sunt valabile 3 luni și se depun la dosar în termen de valabilitate.

Adeverința care atestă starea de sănătate conține în clar numărul, data, numele emitentului și calitatea acestuia, în formatul standard stabilit prin ordin al Ministrului Sănătății.
În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar anterior datei de susținere a primei probe.
Copiile de pe actele solicitate prevăzute la lit. b), c), d), j) şi k), precum şi copia certificatului de încadrare într-un grad de handicap (dacă există un astfel de document), sau după caz, adeverințele care atestă vechimea vor fi prezentate și în original în vederea verificării conformității copiilor cu acestea.
Concursul se va desfasura la sediul institutiei conform următoarelor etape:
a) selecția dosarelor de înscriere;
b) proba scrisă;
c) interviu.

 Se pot prezenta la următoarea etapă numai candidații declarați admiși la etapa precedentă.

A. Asistent medical principal PL, specialitatea balneofizioterapie și Îngrijitoare.

Asistent medical principal PL, specialitatea balneofizioterapie 
Pentru a participa la concurs, persoanele care candidează pentru postul de Asistent medical principal PL, specialitatea balneofizioterapie trebuie să îndeplinească cumulativ, condițiile generale menționate anterior și condițiile specifice stabilite pe baza fișei postului, după cum urmează:
a) Să fie absolvenți ai școlii postliceale sanitare în specialitatea balneofizioterapie;
b) Să dețină certificat de grad principal;
c) Să dețină certificat de membru al O.A.M.G.M.A.M.R. și aviz anual de liberă practică;
d) Să dețină asigurare malpraxis în termen de valabilitate;
e) Să fie declarați “apt” din punct de vedere psihologic (verificările vor fi efectuate în cadrul instituției noastre);
f) Să fie declarați “apt” din punct de vedere medical (avizul este eliberat de către instituția noastră);
g) Minim 5 ani vechime în specialitate.

  Bibliografie:
· Rădulescu Andrei – Electroterapie – Editura Medicală Bucureşti 2014;
· Sbenghe Tudor- Kinetoterapie profilactică, terapeutică şi de recuperare - Ed. Medicală
Bucureşti-1987; 
· Sbenghe Tudor-Recuperarea medicală la domiciliul bolnavului- Ed. Medicală Bucureşti 1996;
· Adriana Sarah Nica- Recuperare Medicală- Ed. Universitară “Carol Davila” – 2004;
· Delia Cinteză – Recuperare Medicală – Termoterapie – Ed. LIBRA VOX – 2003;
·  Legea nr. 46/2003 privind drepturile pacientului, publicată în Monitorul Oficial al
României, partea I, nr. 51 din 29 ianuarie 2003, cu modificările și completările ulterioare;
· Ordonanţa de Urgenţă a Guvernului nr. 144/28.10.2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum si organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, publicată în Monitorul Oficial al României, partea I, nr.785 din 24.11.2008, aprobată prin Legea 53/2014, cu modificările și completările ulterioare;
· Codul de etică si deontologie al asistentului medical generalist, al moaşei şi al
asistentului medical din România, adoptat prin Hotărârea Adunării generale naţionale a Ordinului Asistenţilor Medicali Generalişti, Moaşelor şi Asistenţilor Medicali din România nr. 2/9 iulie 2009, publicată în Monitorul Oficial al României, partea I, nr. 560 din 12 august 2009.

  Tematică:
· Bazele fiziologice ale electroterapiei;
· Terapia prin curenţi de joasă frecvenţă;
· Terapia prin curenţi de medie frecvenţă;
· Terapia cu înaltă frecvenţă;
· Terapia cu ultrasunete;
· Masajul terapeutic.


Îngrijitoare
Pentru a participa la concurs, persoanele care candidează pentru postul de Îngrijitoare trebuie să îndeplinească cumulativ, condițiile generale menționate anterior și condițiile specifice stabilite pe baza fișei postului, după cum urmează:
a) Să fie declarați “apt” din punct de vedere psihologic (verificările vor fi efectuate în cadrul instituției noastre);
b) Să fie declarați “apt” din punct de vedere medical (avizul este eliberat de către instituția noastră);
c) Minim 5 ani vechime în meserie.
Bibliografie:
· Lege nr. 95/2006 privind reforma în domeniul sănătății, cu modificările și completările ulterioare;  
· Ordin nr. 1.101/2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare;
· Ordin nr. 1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia; 
· Ordin nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale; 

· Ordinul Ministrului Sănătății nr. 854/2022 – pentru aprobarea normelor tehnice privind curățarea, dezinfecția și sterilizarea în unitățile sanitare publice și private, tehnici de lucru și interpretare pentru testele de evaluare a eficienței procedurii de curățenie și dezinfecție, procedurilor recomandate pentru dezinfecția mâinilor, în funcție de nivelul de risc, metodelor de aplicare a dezinfectantelor chimice în funcție de suportul care urmează să fie tratat și a metodelor de evaluare a derulării și eficienței procesului de sterilizare;
· Ordinul nr. 119/2014 privind sistemul de colectare selectivă a deșeurilor menajere.

Tematică:
· Produsele biocide;
· Curățarea;
· Dezinfecția;
· Sterilizarea;
· Deșeurile medicale.

Candidații vor depune dosarele de participare la concurs la sediul instituţiei din Strada Washington nr. 8-10, Sector 1, București, în perioada 19 august 2026 – 01 septembrie 2026, între orele 0900-1400.
Concursurile pentru posturile de Asistent medical principal, specialitatea balneofizioterapie și Îngrijitoare se vor organiza conform calendarului următor:
	Activitate
	Data
	Ora

	Data postării/publicării anunțului
	19 August 2026
	

	Data limită de depunere a dosarelor
	01 Septembrie 2026
	14:00

	Selecția dosarelor
	02 Septembrie 2026
	12:00

	Afișarea selecției dosarelor
	02 Septembrie 2026
	13:00

	Termen limită contestații ref. la selecția dosarelor
	03 Septembrie 2026
	14:00

	Afișarea rezultatelor la contestații
	04 Septembrie 2026
	14:00

	Proba scrisă
	09 Septembrie 2026
	11:00

	Afișarea rezultatelor la proba scrisă
	09 Septembrie 2026
	15:00

	Termen limită contestații la proba scrisă
	10 Septembrie 2026
	14:00

	Afișarea rezultatelor la contestații ref. proba scrisă
	11 Septembrie 2026
	14:00

	Interviu 
	14 Septembrie 2026
	09:00

	Afișarea rezultatelor la interviu
	14 Septembrie 2026
	11:00

	Termen limită contestații la interviu
	14 Septembrie 2026
	13:00

	Afișarea rezultatelor la contestații ref. interviu
	14 Septembrie 2026
	14:00

	Afișare rezultat final
	14 Septembrie 2026
	15:30



B. Operator controlor date și Muncitor calificat – șofer.
Operator controlor date
Pentru a participa la concurs, persoanele care candidează pentru postul de Operator controlor date trebuie să îndeplinească cumulativ, condițiile generale menționate anterior și condițiile specifice stabilite pe baza fișei postului, după cum urmează:
a) Să dețină competențe în exploatarea și utilizarea aplicațiilor informatice medicale;
b) Bune cunoștințe în domeniul legislației medicale;
c) Cunoștințe avansate suită Office;
d) Să fie declarați “apt” din punct de vedere psihologic (verificările vor fi efectuate în cadrul instituției noastre);
e) Să fie declarați “apt” din punct de vedere medical (avizul este eliberat de către instituția noastră);
f) Experiență de minim 3 ani în exploatarea sistemelor informatice.

Bibliografie:
· Ordonanța de urgență a Guvernului nr. 57/2019 privind Codul administrativ – dispozițiile referitoare la personalul contractual;
·  Legea nr. 53/2003 – Codul muncii, republicată, cu modificările și completările ulterioare;
·  Legea nr. 95/2006 privind reforma în domeniul sănătății;
·  Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal (GDPR);
·  Legea nr. 190/2018 privind măsuri de punere în aplicare a Regulamentului (UE) 2016/679.

Tematică:
· noțiuni generale privind sistemele informatice;
· operarea și prelucrarea datelor;
· introducerea, verificarea și validarea datelor;
· baze de date – noțiuni generale;
· securitatea datelor și a informațiilor;
· protecția datelor cu caracter personal;
· utilizarea aplicațiilor informatice;
· arhivarea și gestionarea electronică a documentelor;
· identificarea și corectarea erorilor de introducere/prelucrare a datelor;
· reguli privind confidențialitatea și securitatea informațiilor.

Muncitor calificat – șofer
Pentru a participa la concurs, persoanele care candidează pentru postul de Muncitor calificat – șofer trebuie să îndeplinească cumulativ, condițiile generale menționate anterior și condițiile specifice stabilite pe baza fișei postului, după cum urmează:
a) Să dețină permis de conducere categoria B;
b) Să fie declarați “apt” din punct de vedere psihologic (verificările vor fi efectuate în cadrul instituției noastre);
c) Să fie declarați “apt” din punct de vedere medical (avizul este eliberat de către instituția noastră);
d) Nu se solicită vechime în muncă.
Bibliografie:
· Codul rutier - OUG 195/2002 actualizată în 2022 privind circulația pe drumurile publice;
· Conduita preventivă în circulația rutieră;
· Măsuri de prim ajutor în caz de accidente;
· Ordonanța nr. 27/2011 privind transporturile rutiere.

Tematică:
· Motorul diesel;
· Motorul benzină;
· Ambreiajul;
· Termostatul;
· Furca de debraiere.

Candidații vor depune dosarele de participare la concurs la sediul instituţiei din Strada Washington nr. 8-10, Sector 1, București, în perioada 19 august 2026 – 01 septembrie 2026, între orele 0900-1400.
Concursurile pentru posturile de Operator controlor date și Muncitor calificat - șofer se vor organiza conform calendarului următor:
	Activitate
	Data
	Ora

	Data postării/publicării anunțului
	19 August 2026
	

	Data limită de depunere a dosarelor
	01 Septembrie 2026
	14:00

	Selecția dosarelor
	02 Septembrie 2026
	12:00

	Afișarea selecției dosarelor
	02 Septembrie 2026
	13:00

	Termen limită contestații ref. la selecția dosarelor
	03 Septembrie 2026
	14:00

	Afișarea rezultatelor la contestații
	04 Septembrie 2026
	14:00

	Proba scrisă
	10 Septembrie 2026
	11:00

	Afișarea rezultatelor la proba scrisă
	10 Septembrie 2026
	15:00

	Termen limită contestații la proba scrisă
	11 Septembrie 2026
	14:00

	Afișarea rezultatelor la contestații ref. proba scrisă
	14 Septembrie 2026
	12:00

	Interviu 
	15 Septembrie 2026
	09:00

	Afișarea rezultatelor la interviu
	15 Septembrie 2026
	11:00

	Termen limită contestații la interviu
	15 Septembrie 2026
	13:00

	Afișarea rezultatelor la contestații ref. interviu
	15 Septembrie 2026
	14:00

	Afișare rezultat final
	15 Septembrie 2026
	15:30



Relații suplimentare se pot obține la tel: 021.230.29.80 int. 350, tel. mobil: 0743.122.813 sau la sediul instituţiei.

DIRECTOR GENERAL,
DR. RĂDULESCU ȘERBAN

